Kronoloogia

Vanaaja ajaloo kronoloogia

## 15. sajand eKr

### 1479 eKr

* 24. aprill – Thutmosis III sai Egiptuse 18. dünastia kuuendaks vaaraoks ning tema tädi Hatšeput kaasvalitsejaks.

## 12. sajand eKr

### 1184 eKr

* 24. aprill – Trooja sõda: Langes Trooja linn.

## 9. sajand eKr

### 814 eKr

* Legendi järgi rajas Foiniikia linna Tüürose kuninga tütar Dido Kartaago linna.

## 8. sajand eKr

### 776 eKr

* Traditsiooni järgi toimusid esimesed antiikolümpiamängud.

### 763 eKr

* 15. juuni – Assüüria ürikutest pärineb esimene kirjapandud päikesevarjutuse kirjeldus.,

### 753 eKr

* 21. aprill – Rooma ajaloolase Varro järgi asutas Romulus toona Rooma linna.

### 747 eKr

* 26. veebruar – Ptolemaiose kohaselt algas sellel päeval Babüloonia kuninga Nabonassari valitsusaeg ning selle uus ajastu, millele sai omasaks kronoloogiliselt täpsete ajalooliste sündmuste süstemaatiline üleskirjutamine.

## 7. sajand eKr

### 648 eKr

* Antiikolümpiamängude kavva võeti esmakordselt pankraation.

## 6. sajand eKr

### 597 eKr

* 16. märts – Uus-Babüloonia kuningas Nebukadnetsar II vallutas Jeruusalemma ja seadis Juuda kuningaks Zedekia.

### 585 eKr

* 28. mai – Kreeka ajaloolase Herodotose kohaselt jäi päikesevarjutuse tõttu Lüüdia ja Meedia vahel lahing pidamata. Mõlema riigi väed olid lahinguks valmis, kuid lahingu eel olnud täielikku päikesevarjutust peeti jumala märguandeks või hoiatuseks, mistõttu sõlmiti sõdimise asemel rahuleping.

### 539 eKr

* 29. oktoober – Kyros Suur vallutas Babüloni, ühendades Uus-Babüloonia Ahhemeniidide riigiga, mis sai sellega sel ajal maailma suurimaks riigiks.

### 509 eKr

* Roomas kukutati kuningriik ja kehtestati vabariik.

## 5. sajand eKr

### 490 eKr

* 12. september – Kreeka-Pärsia sõjad: Ateenalased ja nende plataialastest liitlased tõrjusid Maratoni lahingus tagasi pärslaste esimese sissetungi Kreekasse.

### 480 eKr

* 20. august või 8.–10. september – Xerxes I juhitud pärslased võitsid Termopüülide lahingus Sparta kuninga Leonidas I vägesid.
* 20. september – Kreeklased lõid pärslasi Salamise merelahingus.

### 411 eKr

* 9. juuni – Jõukad ateenalased kukutasid Ateenas demokraatliku valitsuse, asendades selle lühiajalise oligarhiaga.

### 404 eKr

* 25. aprill – Lõppes Esimene Peloponnesose sõda.
* Ateenas haaras võimu 30 türanni valitsus.

### 401 eKr

* 3. september – Eufrati kaldal toimus Kunaxa lahing Kyros noorema ja Artakserkses II vägede vahel.

## 4. sajand eKr

### 371 eKr

* 6. juuli – Teebalased saavutasid Epaminondase juhtimisel Leuktra lahingus otsustava võidu Kleombrotose juhitud Sparta vägede vastu.

### 356 eKr

* 21. juuli – Herostratus põletas maha Artemise templi, lootes oma teoga kuulsaks saada.

### 338 eKr

* 2. august – Philippos II juhitud makedoonlased võitsid Chaironeia lahingus Ateena ja Teeba vägesid.

### 336 eKr

* Makedoonia kuningas Philippos II mõrvati oma ihukaitsja Pausaniase poolt.

### 333 eKr

* 23. juuni – Aleksander Suur võitis Issose lahingus Dareios III vägesid.

### 331 eKr

* 1. oktoober – Aleksander Suur võitis tänapäeva Iraagi aladel toimunud Gaugamela lahingus Dareios III vägesid.

### 323 eKr

* 10. juuni – Makedoonia kuningas Aleksander Suur suri Babüloonias 33-aastasena palavikku. Troonipärijat temast ei jäänud ja ta impeerium lagunes.

### 301 eKr

* Früügias toimunud Ipsose lahingus said Antigonose ja Demetriose väed Lysimachoselt ja Seleukoselt hävitavalt lüüa.

## 3. sajand eKr

### 264 eKr

* Roomlased võtsid enda võimu alla Messana linna Sitsiilias, millega puhkes Rooma ja Kartaago vahel esimene Puunia sõda.

### 260 eKr

* Rooma laevastik saavutas Sitsiilia põhjarannikul toimunud Mylae lahingus oma kõige esimese võidu Kartaago laevastiku üle.

### 256 eKr

* Roomlased võitsid Sitsiilia lõunarannikul toimunud Ecnomuse merelahingus kartaagolasi.

### 250 eKr

* Panormuse lahing: Esimese Puunia sõja viimases olulises maismaalahingus, mis leidis aset Sitsiilias Panormuse all, võitsid roomlased kartaagolasi.

### 249 eKr

* Esimene Puunia sõda: Kartaago laevastik võitis Sitsiilia looderannikul toimunud Drepana lahingus Rooma laevastikku.

### 241 eKr

* 10. märts – Esimene Puunia sõda lõppes Kartaago laevastiku otsustava lüüasaamisega Egadide lahingus Rooma laevastikult.
* Kartaago ja Rooma vahel sõlmiti esimese Puunia sõja lõpetanud Lutatiuse leping.

### 218 eKr

* 22/23. detsember – Teise Puunia sõja esimeses lahingus võitsid Hannibali juhitud kartaagolased roomalasi.

### 217 eKr

* 21. juuni – Teine Puunia sõda: Rooma väed said Trasimenuse järve lahingus Hannibali juhitud Kartaago vägede käest hävitavalt lüüa.

### 216 eKr

* 2. august – Teine Puunia sõda: Arvulises ülekaalus olnud Kartaago väed võitsid Cannae lahingus Hannibali juhtimisel roomlasi.

### 202 eKr

* 19. oktoober – Teises Puunias sõjas toimunud Zama lahingus saavutasid roomlased otsustava võidu Kartaago üle.

## 2. sajand eKr

### 168 eKr

* 22. juuni – Lucius Aemilius Paulluse juhitud Rooma väed võitsid Pydna lahingus ülekaalukalt Perseuse juhitud Makedoonia vägesid, lõpetades sellega kolmanda Makedoonia sõja. Perseus vangistati.

### 149 eKr

* Algas Kolmas Puunia sõda. Rooma väed maabusid Aafrikas ja algas Kartaago lahing.

### 146 eKr

* Rooma väejuht Scipio Aemilianus vallutas ja hävitas lõplikult Kartaago linna.

### 101 eKr

* 30. juuli – Gaius Mariuse ja Quintus Lutatius Catuluse väed võitsid Vercellae lahingus kimbride hõimu.

## 1. sajand eKr

### 100 eKr

* 13. juuli – Sündis Rooma väejuht, riigimees ja keiser Gaius Julius Caesar.

### 96 eKr

* 18. september – Pärast Vana-Rooma keisri Domitianuse mõrvamist määras Rooma Senat uueks keisriks Nerva.

### 69 eKr

* 6. oktoober – Rooma vabariigi väed vallutasid Armeenia pealinna Tigranakerti.

### 55 eKr

* 11. veebruar – Claudiuse poeg ja troonipärija Britannicus suri pärast seda, kui teda oldi õhtusöögil mürgitatud.
* 26. august – Julius Caesari juhitud Rooma väed maabusid Kenti rannikul Britannias.

### 52 eKr

* september – Gallid said Alesia lahingus roomlaste käest lüüa ja Gallia langes Rooma võimu alla.

### 49 eKr

* 10. jaanuar – Julius Caesar ületas oma vägedega Rubico jõe, mis tähistas Caesari kodusõja algust.

### 48 eKr

* 9. august – Pompeiuse väed said Pharsaluse lahingus Julius Caesari vägede hävitavalt lüüa.
* 28. september – Egiptuses mõrvati kuningas Ptolemaios XIII käsul Rooma riigimees Pompeius.

### 47 eKr

* 2. september – Julius Caesari arvatav poeg Caesarion sai Ptolemaioste dünastia viimaseks Egiptuse kuningaks ja Kleopatra kaasvalitsejaks.

### 46 eKr

* 4. jaanuar – Caesari kodusõda: Julius Caesarile lojaalsed väed said Ruspina lahingus lüüa optimaatide vabariiklaste vägedelt.

### 45 eKr

* 1. jaanuar – Vana-Roomas hakkas kehtima Juliuse kalender.
* 17. märts – Julius Caesar võitis Munda lahingus Pompeiuse poja Gnaeus Pompeiuse vägesid. Lõppes Caesari kodusõda ja Caesarist sai Rooma riigi ainuvalitseja.

### 44 eKr

* 15. märts – Marcus Junius Brutus ja teised senaatorid mõrvasid Rooma keisri Julius Caesari.
* 2. september – Ptolemaioste dünastia viimane valitseja Kleopatra VII tegi oma poja Caesarioni oma kaasvalitsejaks.

### 43 eKr

* 21. aprill – Mutina lahingus tapsid Marcus Antoniuse juhitud väed Decimus Brutuse, kes oli üks Julius Caesari tapjatest.
* 7. detsember – Tapeti Rooma üheks suurimaks oraatoriks ja kirjanikuks peetud Cicero, kes oli pärast riigivaenlaseks kuulutamist pagendatud.

### 42 eKr

* 23. oktoober – Teises Philippi lahingus võitsid Antoniuse ja Octavianuse väed Brutuse vägesid, misjärel sooritas Brutus enesetapu.

### 36 eKr

* 3. september – Sitsiilias puhkenud ülestõus Teise triumviraadi vastu sai lõpu, kui ülestõusnute juht Sextus Pompeius oma laevastikuga Naulohose lahingus lüüa sai.

### 31 eKr

* 2. september – Rooma Vabariigi viimane sõda: Kreeka läänerannikul toimunud Aktioni lahingus sai Caesar Octavianus otsustava võidu Marcus Antoniuse ja Kleopatra VII juhitud laevastiku üle.

### 30 eKr

* 1. august – Octavianuse väed tungisid Aleksandriasse, mis tähistas Egiptuse langemist Rooma võimu alla. Marcus Antonius sooritas samal päeval enesetapu.
* 10. või 12. august – Kleopatra sooritas enesetapu.

### 27 eKr

* 16. jaanuar – Octavianus kuulutas Rooma vabariigi taastatuks ja andis riigi juhtimise tagasi senatile.

## 1. sajand

### 9

* september – Teutoburgi metsa lahing: Germaani hõimude ühisvägi hävitas Teutoburgi metsas toimunud varitsuslahingus väejuht Publius Quinctilius Varuse juhitud Rooma keisririigi kolm leegionit ja nende abiväeosad.

### 37

* 18. märts – Rooma Senat tühistas keiser Tiberiuse testamendi ja kuulutas uueks valitsejaks Caligula.

### 41

* 24. jaanuar – Cassius Chaerea ja rahuolematud retoriaanid mõrvasid Rooma keisri Caligula, kelle asemel asus troonile tema onu Claudius.

### 54

* 13. oktoober – Suri Rooma keiser Claudius. Arvatakse, et ta mürgitati oma naise Agrippina poolt.

### 55

* 11. veebruar – Suri Rooma keisri Claudiuse poeg ja troonipärija Britannicus, keda mürgitati õhtusöögi ajal.

### 62

* 5. veebruar – Pompei linn sai kannatada tugevas maavärinas, mis võis olla ettekuulujataks 17 aastat hiljem toimunud Vesuuvi vulkaanipurskele.

### 64

* 19. juuli – Roomas puhkes suur tulekahju, mille legendi järgi süütas keiser Nero.

### 66

* 22. september – Imperaator Nero asutas Itaalia Leegioni.

### 68

* 9. juuni – Rooma keiser Nero sooritas enesetapu.

### 69

* 22. detsember – Vespasianuse toetajad vangistasid Rooma keisri Vitelliuse ja hukkasid ta seejärel.

### 70

* 30. august – Esimene Juudi-Rooma sõda: Jeruusalemma piiramine lõppes roomlaste sisenemisega linna ja all-linna rüüstamisega. Sealhulgas hävitati Teine tempel.

### 79

* 24. august – Vesuuvi vulkaanipurse mattis enda alla Pompei, Stabiae ja Herculaneumi linna.

### 81

* 14. september – Pärast Tituse surma sai Rooma keisriks Domitianus, viimane keiser Flaviuse dünastiast.

### 98

* 27. jaanuar – Traianus sai pärast oma kasuisa Nerva surma Rooma keisriks. Traianuse valitsusajal saavutas Rooma riik oma suurima ulatuse.

## 2. sajand

### 106

* Rooma väed võitsid keiser Traianuse juhtimisel Daakia pealinna Sarmizegetusa. Daakia kuningas Decebalus sooritas enesetapu.
* 11. august – Daakia sai Rooma riigi provintsiks.

### 138

* 25. veebruar – Rooma keiser Hadrianus adopteeris pärast oma esimese adopteeritud pja Lucius Aeliuse surma Antoninus Piuse ja määras ta oma järglaseks.
* 10. juuli – Suri Rooma keiser Hadrianus.

### 161

* 7. märts – Pärast Antoninus Piusi surma said Rooma keisriteks Marcus Aurelius ja Lucius Verus.

### 192

* 31. detsember – Mõrvati Rooma keiser Commodus, kes oli olnud Rooma riigi ainusvalitseja alates pärast oma isa Marcus Aureliuse surma 180. aastal.

### 193

* 28. märts – Viie keisri aasta: Rooma keiser Pertinax tapeti tema ihukaitseväelaste pretoriaanide poolt. Keisri koht müüdi oksjonil Didius Julianusele.

* 9. aprill – Septimius Severus kuulutati Carnuntumis Rooma keisriks.

### 198

* Caracalla sai lisanime augustus ehk oma isa Septimius Severuse kaasvalitsejaks.

## 3. sajand

### 209

* Publius Septimius Geta sai augustuse tiitli ehk oma isa Septimius Severuse ja venna Caracalla kaasvalitsejaks.

### 212

* 11. juuli – Rooma keiser Caracalla andis ediktiga *Constitutio Antoniniana* peaaegu kõigile keisiriirigi elanikele Rooma kodanikuõigused.

### 217

* 8. aprill – Mõrvati oma jõhkruse poolest kurikuulus Rooma keiser Caracalla. Tema järel tuli võimule keisri üks ihukaitseväelastest Macrinus.

### 218

* 8. juuni – Elagabalus võitis leegionäride abiga Antiookia lahingus Rooma keisri Macrinus vägesid.

### 222

* 11. märts – Rooma keiser Elagabalus, keda süüdistati Rooma usuliste traditsioonide hülgamises ja seksuaalsetes tabudes, ja tema Julia Soaemias tapeti tema ihukaitseväelaste pretoriaanide poolt. Nende surnukehad heideti Tiberi jõkke.

### 224

* 28. aprill – Partia riik langes Hormozdgani lahingu tulemusena Sassaniidide riigi valdusse.

### 230

* 21. juuli – Pärast Urbanus I sai paavstiks Pontianus.

### 235

* 20. märts – Rooma keisriks sai Maximinus Thrax.

### 236

* 10. jaanuar – Fabianus alustas paavstina oma ametiaega. Paavsti valimiste ajal oli pea peale laskunud tuvi, milles nähti jumalikku märki.

### 238

* 22. märts – Oma isa Gordianus I kõrge vanuse tõttu kuulutati Rooma kaaskeisriks Gordianus II.

### 250

* 3. jaanuar – Vana-Rooma keiser Decius algatas esimese üleriigilise kristlaste tagakiusamise.

### 258

* 14. september – Rooma keisri Valerianuse valitsusajal toimunud kristlaste tagakiusamise ajal tapeti Kartaago piiskop Cyprianus.

### 260

* kevad – Rooma keisrer Valerianus üritas Edessa lahingus päraslased Edessast välja tõrjuda, kuid roomlaste vägi piirati ümber ja suurem osa armeest hukati või vangistati. Valerianus jäi kogu oma ülejäänud eluks pärslaste kätte vangi.

### 284

* 20. november – Rooma keisriks sai Diocletianus, kelle läbi viidud reformid lõpetasid kolmanda sajandi kriisi.

### 286

* 1. aprill – Rooma keisri Diocletianuse kaasvalitsejaks sai Maximianus.

## 4. sajand

### 301

* Rooma keisri Diocletianuse avaldas hinnaedikti, millega seati kaupadele piirhinnad ja ning tööliste palkade ülemmäärad.

### 303

* 24. veebruar – Keiser Diocletianus avaldas edikti, millega algas kristlaste tagakiusamine Vana-Roomas.

### 306

* 25. juuli – Constantinus Suur kuulutati pärast Constantius I Chloruse surma Rooma keisriks.

### 311

* 30. aprill – Galerius Valerius Maximianus andis välja edikti, mille kohaselt Rooma impeerium tunnistas kristlasi.

### 312

* 28. oktoober – Constantinus alistas Roomas toimunud Mulviuse silla lahingus Maxentiuse.

### 313

* 3. veebruar – Milano ediktiga lõpetati kristlaste tagakiusamine Rooma riigis.
* 30. aprill – Rooma keiser Licinius võitis lahingus Maximinus II armeed ning ühendas keisririigi idaosa enda võimu alla.

### 314

* 31. jaanuar – Paavstiks sai Silvester I, kelle valitsusajal ehitati Rooma arvukalt kirikuid.

### 320

* 18. oktoober – Antiikaja üks viimaseid suur kreeka matemaatikuid Pappos Aleksandriast vaatles varjutust, mis võimaldas ajaloolastel välja arvutada tema eluaja ligikaudsed daatumid.

### 321

* 7. märts – Rooma kristlasest keiser Constantinus kuulutas pühapäeva, mis oli päikesejumala Sol Invictuse mälestuspäev, puhkamise ja jumalateenimise päevaks.

### 324

* 3. juuli – Rooma keiser Constantinus Suure väed võitsid Adrianoopoli lahingus Liciniuse vägesid.
* 18. september – Constantinus alistas otsusavas Chrysopolise lahingus Liciniuse, millega Constantinus saavutas ainuvõimu Rooma keisririigi üle ja lõppes tetrarhia.

### 325

* 20. mai – Algas Nikaia I kirikukogu, esimene oikumeeniline kirikukogu.
* 19. juuni – Nikaia I kirikukogul võeti vastu Nikaia usutunnistus.

### 330

* 11. mai – Konstantinoopolist sai Rooma keisririigi uus pealinn.

### 335

* 13. september – Jeruusalemmas pühitseti sisse Püha Haua kirik.

### 337

* 9. september – Pärast seda, kui kõik võimalikud sugulased, kes võiksid trooni nõuelda, olid kõrvaldatud, said Constantinus II, Constantius II ja Constans Rooma kaasvalitsejateks.

### 351

* 28. september – Constantius II juhitud Ida-Rooma väed võitsid Mursa Majori lahingus usurpaator Magnentiuse vägesid.

### 363

* 5. märts – Rooma-Pärsia sõjad: Rooma keiser Julianus suundus Antiookiast sõjakäigule Sassaniidide riigi vastu.

### 365

* 21. juuli – Kreeta saare lähedal toimunud maavärin ja selle tagajärjel tekkinud tsunami tekitasid Vahemere idaosas suuri purustusi.

### 378

* 9. august – Läänegoodid purustasid Adrianoopoli lahingus Rooma armee, algas barbarite ulatuslik sissetung Rooma aladele.

### 379

* Flavius Theodosius sai tiitli augustus ja Rooma keisririigi idaosade valitsejaks.

### 380

* 27. veebruar – Thessaloníki ediktiga sai kristlusest Rooma keisririigi riigiusund.

### 383

* 16. jaanuar – Ida-Rooma keiser Theodosius I kuulutas oma vanima poja Arcadiuse kaasvalitsejaks ning andis talle tiitli augustus.

### 388

* Rooma keiser Theodosius I surus keisririigi lääneosas maha Magnus Maximuse võimuanastuse. Magnus Maximus alistus sama aasta 28. augustil ja hukati.

### 392

* 15. mai – Rooma keiser Valentinianus II avastati oma residentsis Vienne'is ülespooduna.
* Rooma keiser Theodosius I keelustas paganlikud rituaalid.

### 393

* 23. jaanuar – Rooma keiser kuulutas oma 8-aastase poja Honoriuse Lääne-Rooma keisririigi kaasvalitsejaks.
* Toimusid viimased teadaolevad antiikolümpiamängud, mis seejärel keelustati.

### 394

* 6. september – Ida-Rooma keiser Theodosius I saavutas Frigiduse lahingus võidu usurpaator Eugeniuse üle.

### 395

* Theodosius I surmaga jagunes Rooma keisririik lõplikult kaheks: Lääne-Rooma ja Ida-Rooma keisririigiks.